



Baru-baru ini, kita dikejutkan dengan kenyataan daripada sesetengah pihak yang 
cuba untuk menonjolkan komunis sebagai wira negara. Kenyataan seperti itu 
adalah manifestasi kealpaan pihak terbabit terhadap sumbangan besar pemimpin 
Melayu terdahulu dalam memperjuangkan kemerdekaan tanah air. 

Kita tidak harus menafikan sumbangan besar para perajurit dan leluhur terdahulu 
berjuang hingga ke titisan darah terakhir demi kemerdekaan serta keamanan 
negara dan mempertahankan maruah bangsa. Mereka bukan sahaja sanggup 
meredah hutan belantara memburu penceroboh durjana tanah air tercinta, 
malah sanggup bergadai nyawa meniup semangat kebencian terhadap penjajah 
dan komunis bagi memperjuangkan kemerdekaan negara. 

Kita sedia maklum, komunis merupakan ancaman utama terhadap 
keselamatan negara pada suatu masa dahulu. Walaupun pergerakan komunis 
berjaya dilemahkan, namun mereka tetap berazam untuk bangkit kembali dan 
meneruskan perjuangan secara perang saraf di kalangan rakyat. 

Betapa sengsara dan perihnya kehidupan rakyat sewaktu serangan komunis di 
Tanah Melayu. Keganasan komunis telah mencetuskan rusuhan, pembunuhan 
orang awam yang tidak berdosa dan perbalahan kaum sehingga tercetusnya 
darurat. Keadaan negara menjadi huru hara, kacau bilau dan pertumpahan darah 
berlaku di sana sini. 

Namun, hasil pengorbanan dan kebijaksanaan para pemimpin, perajurit dan 
rakyat Tanah Melayu, ancaman komunis dapat diatasi dengan sebaik-baiknya. 

Sebagai rakyat Malaysia kita seharusnya berterima kasih di atas usaha kerajaan 
yang bertungkus-lumus dalam memastikan cengkaman komunis terlerai dan 
negara kembali aman seperti sedia kala. 

PEMBERONTAKAN BERSENJATA 

PARU KOMUNIS MALAYA 

(1948 - 1989 ) 



Pasukan Tentera Revolusi MPAJA (Malayan People s Anti-Japanese Army) . 

Perang Dunia Kedua dan Pendudukan Jepun di Tanah Melayu telah memberi 
peluang kepada Parti Komunis Malaya (PKM) untuk memperkuatkan 
organisasinya. PKM yang ditubuhkan pada 20 April 1930 telah bekerjasama 
dengan British untuk menentang Jepun melalui Tentera Anti-Jepun Rakyat 
Tanah Melayu (MPAJA) berdasarkan perjanjian yang ditandatangani pada 
8 Disember 1940. 

Menerusi MPAJA, PKM memperolehi bantuan senjata, latihan, kewangan, 
bekalan logistik, dan perubatan diperoleh daripada British. Dalam tempoh 
tiga tahun, MPAJA dianggarkan mempunyai 7,000 anggota. 

Selepas Jepun menyerah kalah pada 1 2 September 1 943, PKM telah mengambil 
kesempatan untuk berkuasa menerusi gerila-gerila MPAJA. Beberapa siri 
keganasan dan rusuhan serta pergaduhan antara kaum telah berlaku, terutama 
di bahagian Selatan Tanah Melayu. Akibatnya, orang Melayu bertindak balas 
terhadap kekejaman anggota komunis Bintang Tiga. 

Rashid Maidin dan pasukan penggempurnya. 



Pasukan Penggempur Rejim en ke- 10 Tentera Pembebasan Nasional Malaya. 

Kembalinya British dengan Pentadbiran Tentera British (PTB) dalam 
tempoh yang singkat menyebabkan komunis Bintang Tiga tidak berjaya 
mengembangkan pengaruh mereka. Akibat kegagalan Bintang Tiga merampas 
Tanah Melayu melalui gerakan bersenjata, ia telah membawa kepada 
persetujuan pembubaran tentera MPAJA dan peletakan senjata di samping 
pembayaran sagu hati kepada gerila-gerila terbabit. 

Terbentuknya Persekutuan Tanah Melayu pada 1 Februari 1948 merupakan 
tamparan hebat bagi kepada PKM kerana golongan ini diketepikan oleh British. 
Berikutan itu, PKM menukar strategi dan mula mencetuskan keganasan 
melalui mogok dan rusuhan. British bertindak balas dengan mengharamkan 
pemimpin politik daripada mengetuai kesatuan sekerja. Ini melemahkan 
kedudukan komunis Bintang Tiga. 

Ini mendorong Bintang Tiga melakukan 
beberapa siri serangan. Bagaimanapun, 
insiden pada 16Jun 1948 iaitu pembunuhan 
tiga orang pengurus estet berbangsa Eropah 
di Sungai Siput, Perak telah membawakepada 
pengisytiharan Darurat oleh Persuruh Jaya 
Tinggi British di Tanah Melayu, Sir Edward 
Gent. Apabila keadaan bertambah teruk 

seluruh negara. PKM telah diharamkan pada 
23 Julai 1948. Seluruh angkatan bersenjata 
telah digerakkan termasuk Pasukan Senoi 
Praaq bagi menentang komunis. 



pada 12 Julai 1948, Darurat diisytiharkan di 

RUNDINGAN RAUNG 


Akibat kesukaran dan kekurangan sokongan daripada masyarakat, pemimpin 
PKM, Chin Peng telah meminta rundingan diadakan pada tahun 1955. 
Rundingan Baling ini diadakan pada 28 - 29 Disember 1955. Dalam rundingan 
itu, kerajaan telah menawarkan pengampunan dengan syarat PKM dibubarkan, 
tetapi Chin Peng berkeras agar PKM dibenarkan untuk bergerak sebagai sebuah 
parti politik. Usul tersebut ditolak oleh Kerajaan. Tunku Abdul Rahman Putera 
Al-Haj kemudiannya menegaskan kepada rakyat bahawa PKM bertindak 
menentang kerajaan yang dipilih rakyat. 



Ketua Menteri, Tunku Abdul Rahman Putra tiba untuk mengadakan rundingan dengan 

Chin Peng di Baling pada 28 Disember 1955. 

TANAH MELAYU CAPAI KEMERDEKAAN 



Perdana Menteri Persekutuan Tanah Melayu, Tunku Abdul Rahman Putra di majlis menandatangani 

Surat Pengisytiharan Penamatan Darurat di Kuala Lumpur, 29 Julai 1960. 


Tanah Melayu mencapai kemerdekaan pada 3 1 Ogos 1957 ketika Darurat masih 
lagi berkuat kuasa. Pada 31 Julai 1960, Darurat ditamatkan setelah ancaman 
komunis semakin berkurangan dan pengunduran mereka ke sempadan Tanah 
Melayu dan Thailand. 

Selepas sekian lama dan atas kesedaran pucuk pimpinan PKM, maka pada 2 
Disember 1989, Perjanjian Damai (Perjanjian Haadyai) telah ditandatangani 
antara Parti Komunis Malaya dengan Kerajaan Malaysia dan Thailand. Perjanjian 
bersejarah itu telah menamatkan pemberontakan bersenjata PKM selama 41 
tahun dan anggotanya kembali menumpahkan taat setia kepada Yang di-Pertuan 
Agong dan patuh kepada Perlembagaan dan undang-undang negara. 

Gi\MMll-(iAMBAR SEWAKTU DARURAT 



Kelihatan Chin Peng dan Rashid Maidin menaiki trak Polis meninggalkan tempat rundingan. 
Rundingan Damai Baling merupakan perundingan di antara Kerajaan Persekutuan Melayu 

dengan Parti Komunis Malaya (PKM). 



Papan notis di sempadan ‘Kawasan Putih’ di Melaka. 

Keretapi merupakan pengangkutan penting dalam proses pemindahan penduduk ke 

kampung baru sewaktu darurat. 



Rakyat pelbagai kaum mengadakan tunjuk perasaan menentang komunis. 

Perarakkan Kemerdekaan diketuai oleh Tunku membawa sepanduk meminta Chin Peng menunaikan 

janji untuk meletakkan senjata kerana Malaya sudah Merdeka. 


KENAPA IDEOLOGI KOMUNISME PERLU DITOLAK? 

• Menggunakan kekerasan 

• Zalim 

• Memperjuangkan pemimpin tanpa mengambil kira kepentingan rakyat 

BENTUK KEGANASAN 

• Membunuh 

• Membakar bas 

• Membakar kilang 

• Melakukan serang hendap terhadap penduduk kampung 

• Merosakkan harta awam 

• Menjadikan jalan sungai dan darat sering tidak selamat 

• Merosakkan landasan kereta api 

• Menyerang balai polis 

Serangan dan kebakaran yang dilakukan oleh 80 orang pengganas di Pekan Simpang Tiga, Setiawan, 

Perak menyebabkan 1,000 orang kehilangan tempat tinggal pada 17 Mei 1958. 

KESUSAHAN DAN TEKANAN 


• Kekurangan makanan 

• Rakyat hanya makan keledek, ubi kayu, pisang bakar, betik dan rebung 

• Kebebasan pergerakan terbatas 

• Ekonomi penduduk kampung tergugat 

• Bekalan makanan terpaksa dicatu 

• Perintah berkurung dikenakan 

• Hidup dalam ketakutan dan cemas 

• Ancaman musuh dalam selimut/ tali barut komunis 

ORANG MELAYU MENOLAK KOMUNISME KERANA: 

• Bertentangan dengan agama Islam 

• Menolak kewujudan Tuhan 

• Kejam 

SERAHAN IDEOLOGI KOMUNIS DIRIJAT: 

• Penerbitan 

• Kelas malam 

• Persatuan 

• Kesatuan sekerja 

• Parti Komunis Indonesia 

AKIKATNYA: 

Jumlah terkorban 

• 21231 orang awam dan tentera 

• 6133 pengganas 

PENGOR1SANAN 

Penubuhan HomeGuard (Pasukan kawalan semasa Darurat terdiri daripada 
lelaki dan wanita untuk menentang komunis) terpaksa ditubuhkan. 

• Tidak mendapat ganjaran 

• Keluarga ditinggalkan demi perjuangan melawan komunis 

• Perjuangan ikhlas demi keamanan 

SATRIA P1<MB1<LA NUSA 

Dalam menyingkap tirai kemerdekaan, kita tidak dapat lari daripada 
memperingati jasa-jasa pejuang terdahulu yang bermati-matian 
membebaskan negara daripada cengkaman penjajah dan komunis. 

Pejuang-pejuang ini mungkin tidak pernah dikenali oleh generasi baru yang 
lahir selepas merdeka, namun mereka berjuang mempertahankan tanah air 
dengan penuh keikhlasan. 

Sabar dan tabah dalam menghadapi pelbagai rintangan dan cabaran, 
disulami dengan semangat dan azam penuh membara demi memartabatkan 
tanah air tercinta, telah menyemarakkan iltizam hingga usaha mereka berj aya 
untuk melihat negara merdeka dan bebas dari cengkaman komunis. 

Betapa beruntungnya generasi hari ini yang tidak perlu lagi hidup dalam 
kemelaratan malah menghirup kesejahteraan hasil dari titik peluh dan 
darah para pejuang ini. 

Mengimbas semula detik perjuangan, beberapa orang yang boleh dianggap 
wira ditemu ramah dalam merintis perjuangan mereka menghadapi 
cengkaman komunis. Sumbangan tenaga dan keringat demi sebuah 
kemerdekaan ini harus diambil ikhtibar dan pedoman agar kita semua 
mensyukuri nikmat kemerdekaan tanah air tercinta ini. 

SAYA SANGGUP MENGGADAI NYAWA 


Marminaton Binti Marsaid 

Kampung Sawah, Port Dickson, Negeri Sembilan 


Setiap kali mendengar perkataan “komunis” peristiwa seorang penduduk 
sekampung yang hampir melayang nyawanya akibat ditetak pengganas komunis, 
pasti terbayang semula di ingatan nenek berusia lebih 100 tahun ini Peristiwa 
ngeri itu berlaku pada tahun 1953 di Kampung Sawah, Port Dickson Negeri 
Sembilan ketika dia dan suami berada di rumah bersama 
tiga orang anak mereka. Dalam asyik melayan 
kerenak anak-anak, tiba-tiba mereka terdengar 
suara orang menjerit meminta tolong dan 
tanpa berfikir panjang, suaminya, Selamat 
Bin Selamat, seorang anggota HomeGuard, 
meluru ke tanah bersama senapang patahnya 
untuk melihat apa sebenarnya yang terjadi. 



>* 


* 



p i 









f W 



X 


i 







Orang yang 
mengagung- 
agungkan 
kekej aman 
tidak ada 
bezanya dengan 
mereka yang 
melakukan 
kekejaman. 


Alangkah terkejutnya Selamat apabila melihat 
seorang anggota tentera bernama Sukiman yang 
tidak bertugas ketika itu, berlari ketakutan kerana 
dikejar seorang penggans komunis bersenjatakan 
parang di belakang rumah Marminatun, yang ketika 
itu dipenuhi belantara. Melihat kejadian tersebut, 
dia terus melepaskan tembakan ke udara untuk 
menakutkan pengganas komunis berkenaan. 
Mendengar bunyi tembakan itu, Marminatun segera 
turun dari rumah sambil mengendong anaknya 
untuk mengetahui nasib suaminya. Oleh kerana 
tidak memiliki senjata api, pengganas komunis yang 
mendengar bunyi tembakan tersebut tergamam dan 
tidak berani melawan. Kesempatan itu diambil oleh 
Marminatun untuk mengikat tangan pengganas 
komunis tersebut dengan kain batik yang digunakan 
untuk mengendong anaknya. Petualang rakyat dan 
negara itu kemudian diserahkan kepada tentera 
British. 

Berikutan kejadian itu, tentera British berkampung di belakang rumah Selamat 
selama enam bulan untuk melindungi keluarga berkenaan daripada tindakan 
membalas dendam oleh Parti Komunis Malaya (PKM). 

Menggadai nyawa 

Marminatun berkata, selain peristiwa penangkapan pengganas komunis 
tersebut, dia juga menyaksikan dengan mata kepala sendiri kekejaman anggota 
PKM menembak mati seorang anggota polis berbangsa India. Pada mulanya, 
wanita bersemangat waja ini menyangka lelaki yang diheret oleh seorang 
pengganas komunis di kampung mereka adalah adik lelakinya. Walaupun 
menyedari bahaya yang mungkin dihadapinya, tetapi demi perasaan kasih 
sayang terhadap seorang adik, wanita ini memberanikan diri untuk mengekori 
anggota PKM berkenaan. Tiba di sebuah balai raya, Mariminatun menarik 






nafas lega apabila mendapati lelaki yang menjadi tawanan anggota PKM itu 
bukan adiknya. Bagaimanapun, dia amat sedih dan tidak dapat melupakan 
hingga kini tindakan kejam pengganas itu menembak kepala anggota polis 
berkenaan. Akibatnya, tamatlah riwayat anggota polis yang begitu banyak 
berjasa dalam menjaga ketenteraman dan keselamatan orang ramai. 



Demikianlah secebis daripada begitu banyak kekejaman lain yang dilakukan 
komunis terhadap rakyat negara ini bagi memenuhi cita-cita mereka untuk 
berkuasa. Mereka tidak mengenal erti belas kasihan atau mempedulikan 
kesejahteraan rakyat, asalkan mereka dapat memerintah negara ini. Oleh itu, 
jika ada pihak yang cuba mengagung-agungkan perjuangan komunis, maka 
jernihkan semula fikiran masing-masing dan renungkanlah segala kekejaman 
yang telah dilakukan PKM dan sekutunya terhadap anak kecil, wanita dan 
warga tua di negara tercinta ini suatu ketika dulu. Orang yang mengagung- 
agungkan kekejaman tidak ada bezanya dengan mereka yang melakukan 
kekejaman. 



19 


PERIT JEKIII IH ZAMAN KOMUNIS 


Haji Mohd Tap Bin Yakim 

Johor Darul Takzim 


Warga emas yang diilahirkan pada tahun 1923 di Kampung Liang Batu, 
Muar Johor ini tidak dapat melupakan hingga bila-bila keperitan hidup yang 
dialaminya pada zaman pendudukan Jepun di Tanah Melayu. 


Ketika berusia 21 tahun, bapa kepada 11 
anak hasil perkongsian hidupnya dengan dua 
orang isteri ini, bertugas sebagai anggota AP 
sebelum menyertai pasukan HomeGuard 
untuk mengawal kampung halamannya 
daripada ancaman musuh. Menurut Mohd 
Tap, ketika itu rakyat negara ini menjalani 
kehidupan yangpenuh mencabar dan terpaksa 
menanggung pelbagai keperitan. Sesiapa 
yang menentang pentadbiran Jepun pasti 
dihukum tanpa sebarang rasa belas kasihan. 
Dia dan adik beradiknya pernah melarikan 
diri ke hutan untuk mengelak daripada 
menjadi mangsa kekejaman tentera Jepun. 










Apabila Jepun menyerah kalah 
kepada Tentera Berikat pada 2 
September 1945, penduduk Tanah 
Melayu berasa amat lega kerana 
menyangka berakhirlah sudah 
detik-detik keperitan yang merpaksa 
mereka lalui akibat kekejaman 
tentera Negara Matahari Terbit itu. 

Bagaimanapun, harapan mereka 
meleset kerana apabila Jepun menyerah kalah, muncul pula Parti Komunis 
Malaya (PKM) yang mengintai peluang untuk memerintah Tanah Melayu. 
Walaupun PKM mendakwa mereka berjuang untuk membebaskan negara ini 
daripada belenggu penjajahan, namun tindakan mereka terhadap rakyat tiada 
bezanya dengan penjajah, malah dalam sesetengah keadaan, lebih kejam daripada 
Jepun dan Inggeris. 

Komunis tidak berperikemanusiaan 

Oleh kerana tidak tahan dengan gelagat dan kekejaman PKM, penduduk 
Tanah Melayu bangun beramai-ramai untuk menentang mereka. Akhirnya, 
dengan berkat semangat tidak rela menjadi mangsa kekejaman PKM, rakyat 
Tanah Melayu berjaya melindungi diri mereka daripada gerombolan yang tidak 
berperikemanusiaan itu. Mohd Tap berkata dia turut terlibat dalam perjuangan 
menumpaskan PKM. 

Peristiwa bermula apabila ketua HomeGuard bernama Abd Hamid Mohd Dom, 
78, dituduh memberi bantuan beras kepada komunis. Abd Hamid berkata pada 
mulanya dia dilantik mengetuai pasukan itu yang mempunyai 12 anggota, 
termasuk Mohd Tap. Bagaimanapun, Abdul Hamid bernasib malang apabila 
dituduh membekalkan beras kepada komunis semata-mata kerana dia memiliki 

lesen untuk menjual bahan itu. 

Apa sebenarnya yang berlaku ialah oleh kerana tidak mempunyai kedai, Abdul 
Hamid terpaksa menyimpan bekalan berasnya di sebuah kedai runcit milik 
seorang pekedai berbangsa Cina bernama Ah Soon. Oleh kerana terlalu marah 
dituduh menjadi penyokong komunis, pada suatu malam, peniaga beras ini 
meletakkan guni berisi kulit bawang bercampur cili kering di kedai itu. Keesokan 
harinya, ketua HomeGuard ini mendapati kulit bawang dan cili kering tersebut 
berselerak di sekitar kedai berkenaan. Ini membuatnya mengesyaki ada yang 
tidak kena dengan beras yang disimpannya di situ selama ini. 


“Komunis datang. Kami 
terus tembak. Tembakan 
oertama tak kena. Komunis 
ari. Saya terus beri arahan. 
Kepung, kepung, kita 

Ireniinal” 












“Selidik punya selidik, pemilik kedai itu sebenarnya tali barut komunis. Selama 
ini dialah yang memberi bekalan beras kepada komunis. Patutlah saya dan 
orang Kampung Liang Batu dituduh memihak kepada komunis. 

“Jadi, saya telah buat laporan kepada pegawai polis dan meminta untuk 
melakukan serangan terhadap komunis. Persetujuan diterima, kemudian saya 
bersama 12 orang anak buah terus mengatur strategi. 

“Kampung Liang Batu ni, pada awalnya dikepung dengan pagar. Kemudian, 
pada satu malam selepas solat isyak di masjid, kami ternampak cahaya lampu 
bergerak menuju ke belakang kedai runcit. Ketika itu kami terus mengatur 
strategi, Hj Mohd Tap bersama beberapa yang lain jaga di luar pagar dan 
selebihnya berkawal dalam kawasan pagar. 

“Selidik punya selidik, pemilik kedai itu sebenarnya tali barut komunis. Selama 
ini dialah yang memberi bekalan beras kepada komunis. Patutlah saya dan 
orang Kampung Liang Batu dituduh memihak kepada komunis. 

“Jadi, saya telah buat laporan kepada pegawai polis dan meminta untuk 
melakukan serangan terhadap komunis. Persetujuan diterima, kemudian saya 
bersama 12 orang anak buah terus mengatur strategi. 

“Kampung Liang Batu ni, pada awalnya dikepung dengan pagar. Kemudian, 
pada satu malam selepas solat isyak di masjid, kami ternampak cahaya lampu 
bergerak menuju ke belakang kedai runcit. Ketika itu kami terus mengatur 
strategi, Hj Mohd Tap bersama beberapa yang lain jaga di luar pagar dan 
selebihnya berkawal dalam kawasan pagar. 

“Lebih kurang pukul 1 1 malam, bulan terang. Kami terdengar ketukan yang 
kuat. Komunis ketuk pintu kedai,” kata Abdul Hamid. Abd Hamid. 

Mohd Tap pula menyambung cerita Abdul Hamid dengan berkata: 

“Komunis datang. Kami terus tembak. Tembakan pertama tak kena. Komunis 
lari. Saya terus beri arahan. Kepung, kepung, kita kepung!” 

“Selepas kami kepung, tembak menembak berlaku. Pada masa tu, hanya Allah 
saja yang tahu. Kami sekampung seperti ada keberanian luar biasa. Tembakan 
saya mengena. Seorang lagi kawan saya juga berjaya tembak komunis. 

“Saya lihat mayat komunis tertiarap di bumi. Masa tu semangat kami 
bertambah. Saya tembak lagi dan kena lagi seorang. Kuasa tuhan, pada masa 
itu tiada satu das tembakan komunis pun mengena pada saya dan penduduk 
kampung,” kata warga emas ini yang begitu bersemangat menceritakan tentang 
pengalamannya itu. 

Mohd Tab berkata berkat kesepakatan penduduk dan pertolongan Allah, 
setiap kali komunis hendak menembak orang kampung, senapang mereka 
tidak meletup. 

“Itulah kebesaran Allah. Komunis akhirnya menyerah kalah dan berundur ke 
hutan,” katanya. 

PERJUANGAN TIDAK PERNAH LUNTUR 


Che Minar Binti Pahang 

Kuala Krai Kelantan 


Che Minar binti Pahang atau dilebihkan 
sebagai Mak Tengah, dilahirkan pada 
30 Disember 1921 di Kampung Manjor, 
Kelantan. Ketika berusia 17 tahun, 
dia menyertai pasukan HomeGuard 
(HG) untuk mengawal keamanan dan 
keselamatan di kampungnya. Selepas 
menjalani latihan menembak selama tiga 
hari di Kem Gong Kedak, Pasir Puteh, 
Kelantan, wanita ini kembali ke Kampung 
Manjor dengan semangat yang berkobar- 
kobar untuk menentang pengganas 
komunis. Che Minar berkhidmat dalam 
HomeGuard selama lapan tahun 
secara sukarela. 

Wanita bersemangat waja ini dan rakan-rakannya merupakan serikandi Kampung 
Manjor, Kuala Krai yang bangkit mempertahankan negara daripada komunis 
ketika Darurat pada tahun 1948. Tujuan komunis memasuki kampung ini 
adalah untuk menaklukinya dan memonopoli hasil pertanian orang kampung, 
termasuk padi. 



Mengimbau sejarah perjuangan Che Minar, pada 
peringkat awal penyertaannya dalam HomeGuard, wanita 
ini ditugaskan mengawal kampung ketika kaum lelaki 


i menunaikan solat Jumaat dan solat berjemaah Maghrib 
dan Isyak. Tujuannya ialah untuk mengelak pengganas 
mengancam penduduk kampung. Selepas itu, khidmat 
Che Minar dan rakan-rakannya terus diperlukan untuk 
mengawal keselamatan kampung bersama kaum lelaki. 

Srikandi Pelindung Desa 

Tug as HomeGuard ini dilakukan secara bergilir-gilir melibatkan 12 orang. 
Wanita mengandung juga turut terlibat dalam menentang ancaman komunis 
ini. Sewaktu kaum lelaki solat berjemaah, komunis dari Manik Urai Kuala Krai 
telah menyusup ke Kampung Manjor untuk menguasai kampung tersebut. 
Bagaimanapun, niat jahat musuh rakyat itu berjaya dipatahkan oleh Che Minar 
dan rakan sepasukannya. Komunis mengalah kerana mereka gerun melihat 
wanita yang sarat mengandung pun sanggup mengawal keselamatan kampung. 


Menurut Che Minar, pengganas komunis cuba merobohkan jambatan Manik 
Urai agar tentera tidak boleh masuk untuk menghulurkan bantuan termasuk 
makanan kepada penduduk kampung. Jalan kereta api dan sungai merupakan 
kaedah perhubungan alternatif pada masa itu. Apabila jambatan Manik Urai 
roboh akibat perbuatan khianat komunis, sumber makanan menjadi terhad, 
penduduk kampung terpaksa bergantung pada pisang bakar, ubi kayu, betik, 
rebung supaya tidak kebuluran. Walaupun dalam keadaan kelaparan, penduduk 

kampung tetap meneruskan perjuangan. 

Semasa berkhidmat dalam HomeGuard Che Minar telah beberapa kali 
bertempur dengan komunis. Ketika Kampung Manjor diserang hendap 
oleh segerombolan komunis, beliau dan rakan-rakan membalas serangan itu. 
Dalam pertempuran itu, menyedari keberanian dan semangat juang yang 
tinggi pasukan HomeGuard wanita ini, pengganas komunis terus dan 
melarikan diri. 


“ Takut komunis 
Bintang Tiga masuk 
ambil anak-anak dan 
adik beradik untuk 

disembelih” 



Beliau juga pernah menembak seorang 
wanita Orang Asli yang menjadi tali 
barut Komunis. Orang Asli diupah 
oleh komunis untuk memotong dawai 
yang mengelilingi kampung Manjor 
agar mereka boleh menceroboh untuk 
merampas harta dan hasil pertanian 
serta menganggu keselamatan kampung. 
Disebabkan keadaan dawai yang terlalu 
tegang, bunyi dihasilkan oleh dawai itu 
apabila dipotong memberi isyarat kepada 
Che Minar dan rakan-rakannya bahawa 
pengganas berada berhampiran kawasan 
kawalan dan terus menggagalkan niat 
musuh masyarakat itu. 









Tubuh dilapah komunis 

Dalam satu kejadian, rakan Che Minar bernama Bidah diculik oleh komunis 
kerana tidak mahu bekerjasama dan memberi maklumat kepada ejen komunis. 
Bidah diikat pada pokok dan tubuhnya dilapah dan dihiris seperti daging lembu 
secara hidup-hidup. Kemudian dagingnya tersebut digoreng dan dimakan 
beramai-ramai hingga tinggal tulang. 

Ditanya kenapa belliau sanggup memikul senjata untuk menngawal kampung, 
sedangkan beliau seorang wanita, Che Minar menjawab, “Takut komunis 
Bintang Tiga masuk ambil anak-anak dan adik beradik untuk disembelih”. 
Betapa tingginya semangat juang yang mengalir dalam diri wanita ini dan rakan- 
rakannya yang sanggup mengenepikan kepentingan peribadi demi menjaga 
keselamatan kampung. 

Pengorbanan dan keberanian Che Minar bt Pahang ini mendapat penghargaan 
daripada Polis Diraja Malaysia (PDRM) Kelantan. Beliau diiktiraf sebagai 
pejuang negara. Kenangan paling manis yang masih terpahat dalam ingatanya 
ialah apabila gambar beliau dan rakan-rakannya bersama Sir Gerald Templer 
yang dirakam pada 1948 dipaparkan sebagai khazanah sejarah negara diruang 
legar Pusat Dagangan Dunia Putra (PWTC) Kuala Lumpur. 

BIAR P1JTIII TULANG JANGAN 

PUTIH MATA 


Tuan Haji Alias Bujal 

Johor Darul Takzim 


Biarpun perjuangan 50 tahun lepas dipenuhi 
detik hitam, tetapi apabila negara telah 
mengecap kemanisan kemerdekaan, kita tidak 
wajar melupakan mereka yang bertungkus- 





Begitu luahan Tuan Haji Alias Bujal yang 
kini menginjak usia 91 tahun. Beliau sangat 
terkenal di Kampung Tenang, Segamat, Johor. 
Beliau lebih disenangi dengan 
panggilan Tok Lias oleh 
penduduk kampung. 


Mereka yang berjuang demi negara tidak 
pernah kesal. Bagi mereka, berjuang untuk 
negara merupakan harga kemerdekaan yang 
terlalu mahal dan tidak dapat dinilai dengan 
wang ringgit dan harta benda. 





Bertindak 
sebagai 
HomeGuard, 
beliau sentiasa 
memastikan 
keadaan 
kampungnya 
tenang, aman 
dan damai 
tanpa sebaran 
kecaman. 


Dilantik sebagai HomeGuard sekitar tahun 1948 
oleh HomeGuard National Service Johor sebagai 
sukarelawan menjaga keamanan kampung. Beliau 
banyak berjasa kepada kerajaan Malaysia ketika itu 
sehingga dianugerahkan P.I.S. oleh Sultan Johor dan 
P.P.N oleh Yang di-Pertuan Agongpada tahun 1978. 

Beliau juga mendapat jemputan daripada Tun 
Dr. Mahathir Mohamad (Perdana Menteri ketika 
itu) di Majlis Wira Negara sekitar tahun 1987 
dan dianugerahkan sijil kepujian daripada Jabatan 
Perkhidmatan HomeGuard National Service kerana 
memberi kerjasama membanteras pihak komunis 
dan Jepun. 

BertindaksebagaiHomeGuard,beliausentiasamemastikankeadaankampungnya 
tenang, aman dan damai tanpa sebaran kecaman. Namun, sekitar tahun 1933 
ketika negara bergolak, setiap inci kampungnya juga menerima ancaman dan 
ugutan. Penduduk Kampung Tenang dituduh bersubahat dengan pihak komunis. 
Dakwaan itu boleh menyebabkan kampung halamannya tergadai. 


Pantang Undur Menyerah Kalah 

Semangat perjuangan beliau yang mempertahankan Kampung Tenang daripada 
dipulau dan dipindahkan ke sebuah perkampungan terasing menjadi sebab 
utama mengapa beliau seperti tidak memikirkan langsung ajal dan maut. 

Pantangnya ketika itu apabila difitnah. Beliau bersama penduduk kampung 
bangkit mempertahankan kampung halaman mereka menentang komunis habis- 
habisan. Dek kerana sayangkan keharmonian kampungnya, beliau yang dilantik 
menjadi ketua bertindak nekad menyerang komunis. 

“Langkah diatur seperti hero. Menggadai nyawa, pantang undur menyerah kalah, 
biar putih tulang jangan putih mata, menghadapi serangan pengganas komunis 
yang zalim dan kejam,” tutur katanya terketar-ketar seakan sedih mengenangkan 
keadaan ketika itu. 

Menurutnya, kira-kira jam 6 petang hari Jumaat sekitar tahun 1933, beliau 
mengarahkan anak saudaranya menyerang hendap komunis yang sedang 
berkeliaran mencari makanan di sekitar Kampung Tenang. Tanpa berfikir panjang 
anak saudaranya, Hamid, 79 tahun, mencapai senapang dan kemudiannya 
mengajak lima orang rakannya yang lain menyerang komunis. 

Mereka kemudiannya bergegas bersama Tok Lias pergi ke tempat di mana 
komunis sedang mencari makanan di dusun orang kampung. Sampai di tempat 
kejadian, senapang diacu lalu peluru dilepaskan. Tembakan pertama mengena 
sasaran. Seorang daripada komunis rebah ke bumi. 

Balai Polis Malaya pada tahun 1950. 


Serangan tembak-menembak serta dentuman berdas-das semakin menjadi-jadi. 
Pihak komunis yang geram dengan serangan tersebut terus melepaskan tembakan 
dan hampir mengenai tubuh Tok Lias. 

Hamid tanpaberfikirpanjangmembalas tembakan tersebut dan akhirnya seorang 
lagi komunis mati terkena tembakan Hamid. Melihat kematian dua orang 
komunis bertubi-tubi, anggota komunis yang lain lari lintang pukang memasuki 
hutan berhampiran kerana yakin tidak mampu melawan serangan Tok Lias dan 
Pak Hamid serta rakan-rakan mereka. 

Melihatkan sikap pengecut pihak komunis itu, Tok Lias bertindak mengambil 
mayat dua komunis dan mengandarnya kepada pihak yang telah mendakwa 
penduduk Kampung Tenang memihak kepada komunis. 

Perjuangan mati-matian menyelamatkan kampung halaman akhirnya berhasil 
dan pihak yang membuat dakwaan palsu akhirnya akur dan menghargai semangat 
patriotisme mereka. 



Pertahankan Kemerdekaan Tanah Air 

Menurut Hamid, ketika itu perit perasaannya dituduh bersekongkol dengan 
komunis. Sementelah lagi, mereka akan dipindahkan ke perkampungan terasing 
jika benar penduduk Kampung Tenang bersubahat. 

“Itulah perjuangan kami sekampung,” ujar Hamid sambil melemparkan 
senyuman penuh berkamka kepada Tuan Haji. 

Mereka berdua sempat berpesan agar generasi sekarang haruslah sentiasa 
mempertahankan kemerdekaan yang dikecapi hari ini agar tidak dipersalahkan 
di kemudian hari. 

“Anak-anak muda perlu pikul tanggungjawab mempertahankan kemerdekaan, 
jangan sampai dipersalahkan oleh anak cicit kerana menggadai tanah dan maruah 
negara. Kenanglah kembali perjuangan orang lama menuntut kemerdekaan. 
Walaupun kami hanya pejuang kecil di Kampung Tenang, tetapi keperitannya 
tetap dirasai. Inikan pula mereka yang memperjuangkan kemerdekaan buat 
negara,” katanya menutup bicara. 



Pengawal keselamatan Malaya sedang berkawal. 

BANGUNNYA UNTUK B MU U ANU 


Aris Darius ( Wa Leh) 

Perlis Indera Kayangan 


Sikapnya gemar berjenaka, ada sahaja sisipan 
lelucon sepanjang bicara kami bersamanya. Namun, 
di sebalik senyum tawanya bergenang juga mata Wa 
Leh ketika mengimbau saat dua rakannya, Majid 
dan Azis yang meninggal dunia diserang hendap 
tentera komunis. 


Wa leh, 81 tahun, berasal dari Kuala Perlis, 
Perlis sayu tatkala penulis mengajukan soalan 
perjuangannya melawan komunis. 


Peristiwa pertama 
berlaku di Padang 
Tunku apabila 
pasukan Askar 
Melayu tidak dapat 
menyerang balas 
kerana serangan 
berlaku terlalu cepat 


dan bertubi-tubi. 



Bertugas sebagai Prebet 2513, Wa Leh memulakan kerjaya di dalam Batalion 
II, Askar Melayu Diraja pada 22 Disember 1946. Semasa bertugas di ibu 
pejabat Kem Kuala Lipis, beliau bersama-sama Askar Melayu dari Batalion ke 
II menjalankan operasi sekitar Kuala Lipis-Dabong-Gua Musang, menghantar 
bekalan kepada pasukan Askar Melayu di dalam hutan serta menjalankan 
rondaan sekitar kawasan tersebut. Di sinilah pasukannya diserang hendap 
sebanyak dua kali oleh pihak komunis. 



Peristiwa pertama berlaku di Padang Tunku apabila pasukan Askar Melayu tidak 
dapat menyerang balas kerana serangan berlaku terlalu cepat dan bertubi-tubi. 
Serangan komunis ini telah menyebabkan tiga orang Askar Melayu ditembak mati 
termasuk seorang Mejar berbangsa British dan beberapa orang lagi tercedera. 

Bangkit mahu menebus kekalahan peristiwa itu, pada tahun 1949 Wa Leh 
ditukarkan ke Bukit Telaga, Pahang. Semasa di salah satu operasi, dendam 
terbalas apabila Wa Leh berjaya menembak mati seorang komunis. 



Atas kejayaannya itu, Wa Leh telah dinaikkan pangkat ke Lans Koperal, RP 
(Regimental Police) dan ditugaskan di Butterworth, Pulau Pinang. 

Wa Leh mengakhiri bicara pada pagi itu dengan merungkai perjuangan leluhur 
terdahulu dalam mendapatkan kemerdekaan negara. “ Walau macam mana 
penderitaan yang kami tanggung, nak merdeka bukan perkara mudah, nak 
merdeka kita perlukan keamanan. Dulunya kita nak merdeka hanya setelah 
dunia aman. Kalau negeri kita dalam keadaan kucar kacir, kita tak dapat pun 
mempertahankan keselamatan. Yang paling penting kita mahu selamat, selagi 
ada manusia dan haiwan, tiada siapa yang tidak mahu selamat.” 


37 



38 




BERJUANG HINGGA KE TITI SAN 

DARAH TERAKHIR 


Othman Mohd Shah 

Terengganu Darul Iman 


kampung Beris Meraga, Terengganu. Biarpun usianya menjengah 91 
tahun, beliau mempunyai semangat juang dan patriotik yang tinggi dalam 
memperjuangkan keamanan tanah air. 

Beliau telah menyertai pasukan Jungle Squad (yang kini dikenali sebagai Polis 
Hutan) sebagai konstabel pada tahun 1951. Dalam menjalani tugas yang 
mencabar untuk memburu komunis Tok Man berdepan dengan pelbagai 
insiden yang menyayat hati dan mengerikan. 




Kawasan yang di penuhi aktiviti komunis atau lebih dikenali sebagai ‘Black Area’ 
Negeri Sembilan, Segamat, Yongpeng, Jobore, keseluruhan Pahang dan Perak. 


Masih segar dalam ingatan pertempuran komunis 
di Bukit Sepam. Seramai lima orang polis terbunuh 
dan beliau telah memberanikan diri berusaha keras 
membantu menyelamatkan mangsa yang tercedera. 

Beliau telahberjayamengesan tempatpersembunyian 
komunis di Tanjung Pengelih, Johor dan berlaku 
kejadian tembak menembak di antara pasukannya 
dengan pihak komunis. Tidak gentar dengan 
tembakan, beliau bertubi-tubi membalas tembakan 
dan pasukannya berjaya membunuh tiga orang 
komunis. 

Kumpulan 
mereka hanya 
bersenjatakan 
parang panjang 
dan amalan 
Ayat Empat. 








Orang Kanan Kiai Salleh (Panglima Salleh) 


Tok Man juga terkenal selaku orang kanan Haji Salleh Abdul Karim atau lebih 
dikenali, Panglima Salleh. Sewaktu komunis berleluasa menguasai kawasan 
mereka di batu Pahat Johor, mereka yang tidak mempunyai kelengkapan senjata 
api untuk mempertahankan diri telah memilih Kiai Salleh untuk memimpin 
pakatan bagi mempertahankan diri dari kekejaman askar Bintang Tiga tersebut. 


Kumpulan mereka hanya bersenjatakan parang panjang dan amalan Ayat 
Empat. Tok Man telah dilantik untuk memimpin masyarakat Batu Pahat untuk 
menggempur kubu-kubu askar bintang tiga di sekitar Batu Pahat. 



Gagalnya Rundingan Baling 1955 dan tekanan daripada kejayaan operasi bersenjata pasukan 
keselamatan Persekutuan Tanah Melayu yang dibantu tentera British dan negara-negara Komanwel 

memaksa PKM berundur ke selatan Thailand. 

S C atau Special Constable sedang mengawal. 


Tok Man dan kumpulannya pada masa itu berjaya menyekat kegiatan askar 
Bintan Tiga secara berkesan sehinggalah pihak British kembali menjajah Tanah 
Melayu. Kegagahan dan keberanian Tok Man telah diiktiraf oleh Ratu Queen 
Elizabeth iaitu ‘George Medal’ pada tahun 1952. 

Tok Man juga dianugerahkan Pingat Sultan Ismail sempena dengan pertabalan 
DYMM Sultan Terengganu pada 2 1 Mac 1981 atas keberanian beliau menentang 
komunis dan jasanya yang besar dalam menuntut keamanan negara. 

Kini, beliau menghabiskan sisa-sisa hidupnya dengan menumpukan sepenuh 
masa dengan beramal ibadat. Beliau menasihati kepada generasi muda supaya 
mempunyai semangat juang yang tinggi dalam mencapai pembangunan dan 
keamanan negara. Perpaduan adalah aset negara yang penting dalam mencapai 
kestabilan dan kedaulatan negara. 

Satria Pembela Nusa 


Meskipun namamu tidak dijulang 
jasamu tidak dikenang 
namun kau tak pernah gusar 
dirimu tidak ditatang 
kerana perjuanagnmu penuh kerelaan 
pengorbananmu berpaksi keikhlasan 
dalam menegakkan kedaulatan 
di bumi warisan 

Tapi percayalah 
masanya kan tiba nanti 
kehilanganmu akan dirasai 
baktimu akan dikenang 
sebagai satria pembela nusa 
menjadi tugu di persada bangsa 


Shamsudin Puteh 
1 November 2011 







PENUTUP 


Melalui kisah yang diceritakan oleh beberapa warga emas itu, jelaslah bahawa 
komunis merupakan golongan yang tidak berperi kemanusiaan dan hanya 
mementingkan kuasa. Sebagai kelompok manusia yang tidak beragama dan tidak 
mempercayai kewujudan tuhan, lebih-lebih lagi Allah Yang Maha Berkuasa, 
anggota PKM menjadikan nafsu serakah sebagai panduan hidup mereka dan 
sanggup melakukan apa sahaja untuk mencapai cita-cita memerintah negara ini. 

Bagi mereka, sesiapa saja yang tidak menganut fahaman komunisme tidak 
layak atau berhak untuk hidup di dunia dan boleh dizalimi dengan sepuas hati. 
Berlandaskan fahaman ini, mereka melihat orang tua, wanita dan anak kecil 
sebagai makhluk yang tidak wajar dikasihani dan boleh dijadikan barang gadaian 
dalam memburu cita-cita buruk mereka. 

Oleh itu, sekiranya ada sesiapa yang menyanjung PKM dan anggotanya sebagai 
wira yang memperjuangkan kemerdekaan negara ini atau membela nasib 
rakyatnya, maka orang berkenaan adalah manusia yang buta sejarah. Bukan itu 
sahaja, diajugaboleh dianggap sebagai warganegarayangbelotkepadaperjuangan 
bangsa dan tidak patut diberi tempat untuk hidup di negara ini. Mereka bukan 
sahaja musuh negara, tetapi juga musuh rakyat serta patut ditentang dengan 
habis-habisan. 

Sayangilah negara tercinta ini dan bersama kita mengekalkan keharmonian serta 
kesejahteraan negara yang kita kecapi sehingga hari ini. 




